Thihonga 10
Ngepi di sho dimuke ghukareri Nyambi ghoshemwa?
1. Pwa kara ghukareri Nyambi ghoghushemwa ghofotji ndi?
Jesusi kwa hongire hakathishongero wendi ghukareri ghofotji ghoghushemwa. Ghawo kwa pitura yira ndhira dhokutwara kumoyo ghororuheya. Kuhatera kundhira dho Jesusi kwa ningire eshi: “Ndhira dhako ne dhimbiru, hakakudhiwana nawo hapu.” (Mateghusi 7:14) Nyambi kutambura vene ghukareri ghoghu wahonganga ghushemwa ghomumaÑando ghendi. Hakareri wahe ghoghushemwa kwa kara nomatawero ghofotji.—Toye Johannesi 4:23, 24; 14:6; Hakaefesusi 4:4, 5
2. Yinye gha ghambire Jesusi kuhatera Hakriste hombango?
Jesus gha tongweghere shi haporofeta hombango mbo hana yipitha Ghukriste. Awo kumoneka yira hakareri hoghushemwa. Awo kuninga mangirishe ghawo shi ghoGhukriste. Ene kukona ghu nongonone Ghukriste hombango. Yira ngepi?—Mateghusi 7:13-23.
3. Ngepi sho nongonone Hakriste ghoghushemwa?
Koneke yidimukitho yikwoko yino:
Hakriste ghoghushemwa kufumaneka Bayibili eshi maÑando ghaNyambi. Awo kukondja kupara kutwara miragho dhagho. Podighoshi ghukareri ghoghushemwa wakuthigha nomaghukareri Nyambi agha gha kuthanga maveta ghopathinu. (Mateghusi 15:7-9) Hakriste ghoghushemwa mbadi wayuvithanga yinu yimwe, nokutenda yayo.—Toye Johannesi 17:17; 2 Timoteghusi 3:16, 17.
Hakriste ghoghushemwa kufumaneka dina dyaNyambi, Jehova. Jesusi kwa dimukithire dina dyaNyambi. Aye kwa ghamwenine hanu hadimuke Nyambi nokuwahonga haraperere kufumaneka dina dyaNyambi. (Mateghusi 6:9) Mumukunda wenu ghukareri munye watjokedhanga hanu harughanithe dina dyaNyambi?—Toye Johannesi 17:26; Hakaroma 10:13, 14.
Hakriste ghoghushemwa kuyuvitha yokuhatera Ghufumu waNyambi. Nyambi kwa tumine Jesusi nagha yuvithe mbudhi dhodhiwa dhoGhufumu. Ghufumu waNyambi ghodigho pithagho ghokutunditha po maghukukutu ghawanu. Jesusi nga yuvithanga kuhatera Ghufumu kate diyuwa dyokufa kwendi. (Lukasi 4:43; 8:1; 23:42, 43) Aye kwa hongire hakathishongero wendi hayuvithe kuhatera Ghufumu waNyambi. Ngeshi ghumwe gha kwiyera nokughamba noye kuhatera Ghufumu waNyambi, kughukareri munye gha hatera?—Toye Mateghusi 24:14.
Hakathishongero waJesusi awo mbadi hakakaye kano kokayi. Awo mbadi hakutitheranga mumaghupolitika endi muyitjokangana yomako. (Johannesi 17:16; 18:36) Awo karo mbadi hakuthanga yikaritha noyirughana yoyimango yokaye kano.—Toye Jakobusi 4:4.
Hakriste ghoghushemwa kwa kuhaka-haka. Awo kwa kuhonga maÑando ghaNyambi mukufumaneka hanu homarudhi ghomahe. Ngambi kenge maghukareri Nyambi ghombango ghakwatithangako yita, ghukareri ghoghushemwa mbadi wakuyirughana. (Mika 4:1-3) Ene hakareri ghoghushemwa kurughanitha ruvendhe rwawo noyiwana yawo mukughamwena hamwe.—Toye Johannesi 13:34, 35; 1 Johannesi 4:20.
4. Ghupi po ghukareri Nyambi ghoghushemwa?
Ghukareri Nyambi munye ghuna honganga ghushemwa ghomaÑando ghaNyambi nokufumaneka dina dyaNyambi nokuyuvitha Ghufumu waNyambi eshi ghodigho pithagho ghokutunditha po maghukukutu ghawanu? Mbunga munye dhawanu edhi dha neghedhanga ruhakitho karo mbadi dhahatera kuyita?—Toye 1 Johannesi 3:10-12.
umb_Latn ban_Latn knc_Latn tum_Latn tum_Latn tum_Latn bem_Latn cjk_Latn tum_Latn bem_Latn tum_Latn tum_Latn tum_Latn bem_Latn jav_Latn